எமானுவேல் சார்ப்பெந்தியே

எமானுவேல் மாரி சார்ப்பெந்தியே (Emmanuelle Marie Charpentier, பிறப்பு: 11 திசம்பர் 1968) பிரான்சிய பேராசிரியரும் ஆய்வாளரும் ஆவார். இவர் நுண்ணுயிரியியல், மரபணுவியல், உயிர்வேதியியல் துறைகளில் ஆய்வு செய்பவர். இவர் 2020 ஆம் ஆண்டிற்கான வேதியியல் நோபல் பரிசை பேராசிரியர் செனிபர் தௌதுனா அவர்களுடன் சேர்ந்து மரபணுத்தொகுதியை துல்லியமாக நறுக்கிப்பிணைக்கும் கிரிசிப்பர் (CRISPR/Cas9) நுட்பத்தைக் கண்டுபிடித்தமைக்காக வென்றார். 2015 முதல் இடாய்ச்சுலாந்தில் பெரிலினில் உள்ள மாக்சு பிளாங்கு கழகத்தின் தொற்று உயிரியல் துறையின் இயக்குநராக உள்ளார். 2018 இல் இவர் நோயூட்டிகள் பற்றிய அறிவியலுக்கான தனித்தியங்கும் ஆய்வுக் கழகம் ஒன்றை மாக்சு பிளாங்கு கழகத்தில் உருவாக்கினார்.

 கல்வி 
பிரான்சில் 1968 ஆம் ஆண்டு  இழுவிசி-சூர்-ஓர்கே (Juvisy-sur-Orge) என்னும் ஊரில், பியேர்-மாரி பல்கலைக்கழகத்தில் நுண்ணுயிரியியல், மரபணுவியல், உயிர்வேதியியல் ஆகியவற்றைப் பற்றிய கல்வியை சார்ப்பெந்தியே பெற்றார்   இவர் இலூயி பாசுச்சர் கழகத்தில் 1992 முதல் 1995 வரை மேற்பட்டப்படிப்பு மாணவராக இருந்தார். அஙே ஆய்வுப்பத்தம் பெற்றார். இவருடைய முனைவர்ப்பட்ட ஆய்வுரையில் நுண்ணுயிரி எதிர்ப்பை எதிர்க்கும் வினையில் மூலக்கூற்றியிய செயற்பாடுகளைப் பற்றி ஆய்வுகளைப் பதிவு செய்திருந்தார்.

 மேற்கோள்கள் 

 வெளியிணைப்புகள் 

 Extensive biography of Emmanuelle Charpentier  at the Max Planck Unit for the Science of Pathogens
 Umeå University Staff Directory: Emmanuelle Charpentier
 Molecular Infection Medicine Sweden – Short Curriculum Vitae of Emmanuelle Charpentier
 Crispr Therapeutics: Scientific Founders
 Emmanuelle Charpentier to become a Director at the Max Planck Institute for Infection Biology in Berlin

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:பிரான்சிய நுண்ணுயிரியலாளர்கள்
பகுப்பு:நோபல் பரிசு பெற்ற பிரான்சியர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:பெண் உயிர்வேதியியலாளர்கள்
பகுப்பு:நோபல் பரிசு பெற்ற பெண்கள்